Lo-Renz-O/malagasy-sentence huggingface dataset:
Ny sehatry ny fandriampahalemana rehefa tsy misy ny vola dia tsy afaka mihinana ny olona. Tsy azo anefa ny vola raha tsy miasa. Ny asa tsy misy. Raha misy aza izany dia karama varimasaka. Tsy maharaka ny filan’ny olona akory ny vola eo am-pelatanany. Noho izany, maro ny mihinana tapa-kibo, ny mahantra tsy fidiny. Misy ihany koa ireo very trano sy fananana tampoka noho ny tsy fahafahany mandoa ny hetra ara-dalàna. Lafo loatra mantsy ny vola alain’ny fanjakana, ka tsy zakan’ny olona. Tsy misy anefa ny fandeferana, fa ny fananana no takalony. Nitombo isa ireo tsy manan-kialofana sy ny tsy manan-kohanina. Ny kibo, anefa, tsy lamosina nanita-tsaina ny olona, satria tsy maintsy mihinana. Nahazo vahana ny fandrobana, na an-tanàn-dehibe, na tany ambanivohitra. Saika nitanisa ny zava-nisy avokoa ireo gazety mpivoaka isan’andro midi madagasikara, madagasikara tribune, halatra, vonoan’olona, fanendahana no re etsy sy eroa. Ny fiparitahan’ireo fitaovam-piadiana, indrindra fa ny basy, no toa nanamora ny fikasan-dratsin’ireo jiolahy. Tsy nisy lanjany intsony ny fitandroana ny fihavanana malagasy sy ny fahamarinana. Lasa tia tena ny olona. Sarotra, hono, ny fiainana ny olona sasany aza niezaka mafy nanao izay hahatafiditra azy tao amin’ny antoko pôlitika miandany amn’ny fitondrana, mba hahazoana toerana ambony. Kanefa raha manana fahefana izy, na dia kely aza, dia entiny ampahoriana ny manodidina azy izany. Fikatsahana ny tombontsoan’ny tena manokana no tena tanjona, fa tsy fanarenana ny firenena. Tsy olana aminy mihitsy na dia mampitondra fahoriana ho an’ny hafa aza, na hamonoana olona aza izany. Didin’ny be sandry tokoa no nanjaka nanerana ny nosy. Nandray ny andraikiny ihany ireo mpitandro filaminana sy ireo hery samihafa mba hamerenana ny filaminana. Nihetsika ny pôlisy, zandary, miaramila. Nisy ny voasambotra sy nampidirina am-ponja. Tsy namerina tanteraka ny fandriampahalemana anefa izany. Tsy tery
Ny hiratry ny androany ombàm-panantenana!181 ny zavatra tsara no mahafaly. Anisan’ny zavatra tsara sy mahafaly tokoa ny fanofisana ny olon-tiana. Tojo izany i niry-solosoa, ka hoy ny vetsony ao amin’ ny samy teo nofy tsara voatra! Nofy kanto loatra! Nofy mifandrohy! Asa raha hitohy 182 mirakitra fahatsiarovana ny olon-tiana anaty nofy io tononkalo io. Fotoana mahasambatra ireny, ary sintoniny hiombon-kasambarana aminy ny mpamaky. Voambolana maneho hatsarana toy ny hoe tsara voatra sy ny hoe kanto loatra no nofidiany anehoana izany. Mampihetsi-po ny mpanoratra ihany koa ny fananan’ny firenena ny fiandrianany. Maneho izany ny fananana sainam-pirenena, izay mirakitra hevitra mafonja. Mifono faniriana ho an’ny olom-pirenena tsirairay avy mantsy ireo loko natambatra ho iray
Ny olona tsirairay avy dia natao hiara-miaina sy hifampikasoka ary hifampiraharaha amin’ny mpiara-belona aminy tsy misy olombelona natao hitoka-monina na hahavita tena samy irery eto ambonin’ny tany , na manao ahoana na manao ahoana habetsahan’ny vola aman- karenany , na toy inona na toy inona fahambonian’ny fahaizana amam-pahalalany sy ny laza amam-boninahiny ny fananam-bola aman-karena sy ny fahaizana amam-pahalalana ary ny laza amam-boninahitra izay mampievotrevotra antsika dia tsy tokony hahatonga antsika hanao tsinontsinona ny namantsika tsy mba manana izany tombon-tsoa izany, isika tsy mba mpanan-karena na na tsy mba afaka mandia fianarana kosa dia tsy tokony ho ory hava-manana aoka ny manana hihevi-tena ho havan’ny manana dia ho foana ho azy ny fiavonavonana sy ny fialonana ary ny fifampihafahafana maro, izay fositra mikiky ny fihavanana sady vato misakana tsy ahafaha-mandroso, na ara-tsaina na ara-nofo na ara-panahy .
Raha jerena ireo zava-nitranga dia azo fintinina toy izao manaraka izao misy ireo mpampianatra tsy maneho fifandraisana amin’ny mpianatra mihitsy, tsy miresaka na manara-maso ny zava-misy. Ny lesona avy hatrany no atolotra fa tsy misy fifanakalozana amin’ny mpianatra. Tsy misy fitaovana ampiasaina ihany koa. Mpampianatra 1 amin’ny 5 no nanao izany. Izany hoe, 20 n’ireo mpampianatra nanaovana fanadihadiana.
Noharin’ny mpanoratra amin’ny voninkazo ny olon-tiany. Ny voninkazo izay zava-maniry mahate ho tia, mahafinaritra ny maso, manana loko manintona ary azo atao haingon-trano tsara. Tsy misy endriny ny trano tsy mba hahitana voninkazo. Io fanovana endri-javatra azo avy amin’ny fampitoviana ny oharina sy ny anoharana io no mamintina izay rehetra voalaza tamin’ny fehezanteny fohy. Maneho an-kolaka ny hevitra tian’ny mpanoratra hambara manoloana ny fiainam-pitiavany izany. Mampitombo ny fahalianan’ny olona hamaky ny asa soratra hatrany ny fahaizan’ny mpanoratra manova ny fomba filazan-javatra hihataka amin’ny andavanandro. Fomba iray nanehoan-dratsimba georges ny fanabeazana nataony ihany koa ny fanovana anarana na ny métonymie .
Ny asa tànana sy ny taozavatra mbola maro ireo olona manao ny asa tànana any an-toerana, ny dimampolo isan- jaton’ny vehivavy dia mivelona amin’ny asa fanjairana, ny fandrariana. Anisan’ny mampalaza ny faritra alaotra moa ny fandrariana amin’ny fisian’ny zozoro any anaty zetra. Misy ihany koa ny mpandrafitra, mpanamboatra boriky, mpandalotra, ary ny mpamokatra vilany. Misy fikambanana mpanao asa tànana roa hita ao amin’ny kaominina izay hita ao ambonivohitra izay ahitana mpikambana roapolo manamboatra lambam-pandriana sy lamban-databatra ary fitaovana fampihaingoana vita amin’ny peta-kofehy. Eo ihany koa ny fikambanana mpanao peta-kofehy ao ambohimena izay ahitana mpikambana valo amby roapolo. Ny vokatra dia alefa ao amin’ny tsena ao ambatondrazaka ary entina miakatra aty antanànarivo. Saingy mbola vitsy sy kely ihany izany vokatra izany ka tsy ahitana tombony firy. Marihana anefa fa miantoka ny fiainana andavanandron’ireo mpanao asa tanàna ireo izany.
Azo atao tsara ny mikirakira fitaovana mandritra ny fampianarana mba tsy hampisavoan-danitra ny lesona. Ohatra amin’izany amin’ny fampianarana ny kajy raha hampianatra mikasika ny fandanjana ny mpampianatra, dia tokony hampiasa mizàna sy vatomizana mihitsy. Mandritra ny fanazavana ny lesona, dia manao mpivarobarotra sy mpividy miaraka amin’ny mpianatra mihitsy ny mpampianatra. Lalao efa fanaon’ny ankizy rahateo ny tahaka izany. Hahaliana azy kokoa anefa ny fahitana ny mpampianatra miara-manao izany aminy. Ny fiainana ao an-tokatrano sy eo anivon’ny fiarahamonina no avoaka ao anatin’ny lalao ary mbola ampiasain’ny mpampianatra hitarihana lesona. Tsapan’ny mpianatra ao anatin’izany fa mamolavola azy ho vonona hiatrika fiainana tokoa ny sekoly. Maro samihafa tahaka izany ny fomba azo ampiasaina rehefa manao lesona.
Ratsimbason charles 26. Ratsimbason mamisoa 27. Ratsimbason faly 28. Voahangy 29. Rakotoarimalala tolojanahary 30. Rahantamalala lucienne 31. Rakotomalala jocelyn 32. Rakotomalala aimé 33. Rakotomalala tita 34. Rahantamalala domoina 35. Rakotomalala ida hanitra 36. Raherimanana bakolitiana 37. Ranoromanana lalavola 38. Rafalimanana andry nirina 39. Raharimanana livasoa 40. Ravaomanarivo zo lalaina 41. Rajerison mirindra 42. Rakotoarimalala ny ando 43. Rajosoa rija 44. Raherimalala avotra 45. Rakotomalala anjara tafita 46. Rakotomalala anjara tahiana 47. Rakotomalala tsaralahatra
Ny fiainany teo anivon’ny fianakaviana sy ny ankohonana misy azy amin’ny maha olombelona ny mpanoratra, dia manana ny tantarany sy ny fiainany manokana izy. Hoy i goldenstein ny mpanoratra amin’ny maha olona azy, dia miaina amin’ny vanim- potoana sy toerana voafaritra tsara, misaina sy mieritreritra zavatra maro. Azo anaovana fanadihadiana ny tantaram-piainany, ary amin’ny ankapobeny ny anarany dia misoratra eo amin’ny fonon’ny boky. 11
Raha atao amin’ny teny fohy kosa ny v. O. F dia izao v. F niharan-doza tampoka tamin’ny andro anaovana ny raharaham- panambadiany i nenibe chérie sy i dadabe aly ilay ho vadiny, ka tafajanona ny raharaha nokasaina hatao. Araka izany dia niravona ny adin-tsaina sy ny olana. Ao amin’ny fizarana iii, seho 2 no ahitana izany
Sarotra avahana ihany mazana ny andraikitra tanan’ny manam-pahefana sy ny entina, indrindra eo amin’ny fetrany. Izany no tsy maintsy anavakavahana ireo sokajim- pahefana hita eo amin’ny olombelona. Araka izany dia hozaraina roa ity toko ity haroso voalohany ny mahakanto ny fanolorana ny fifandraisan’ny ray aman-dreny sy ny zanaka, faharoa kosa dia ny amin’ny mpitondra sy ny vahoaka.
Fomba iray ahafahana mijery akaiky ny vontoatin’ny asa soratra ny fikirakirana ny endrika ivelany, dia ireo singa samihafa mandrafitra ny tantara foronina. Hita tokoa mantsy fa, mazàna dia ny hevitra raketin’ny literatiora, na ny vontoatiny no mahamaika ny olona eo amin’ny fanadihadiana. Tsara homarihina anefa fa manampy be dia be amin’ny fanakarana ny hevitra tian’ny mpanoratra hambara ny fandinihana ny endrika ivelan’ny literatiora17. Toko telo mahamasa-nahandro ao anatin’ny lahatsoratra milaza tantara ny mpandray anjara izay milalao ny tantara, sy ny habaka ivelaran’ ny tantara, ary ny fotoana anorenana azy. Raha vao tsy ao ny iray amin’ireo dia tsy feno ny maha tantara ny tantara, ary raha handinika tantara iray na maromaro dia tokony hojerena tsirairay ny mikasika izany. 1.2.1. Ny mpandray anjara
Ny sarin-teny hafa sisa misy ireo sarin-teny hafa sisa nampiasain’ny mpanoratra handokoana ny endri- panabeazana narosony. Ny gradation 266 dia nandokoany ny antanan-tohatry ny ezaka atao hanantenana fahombiazana amin’ny farany. Izany no hita amin’ny hoe ry fanahy mitanondrika mitraka aoka izay ny sentosento lalandava mitsangana, mandrosoa, miezaha fa mamiratra ery aloha ny mazava!267
Ankoatra izany, tsy voatery ho ny zaza, na ny ankizy madinika ihany no mpamaky asa soratra. Misy olona manam-pahaizana noho ny mpanoratra aza mety mamaky ireny asa soratra ireny. Tsy voatery ho mpianatra ihany koa. Izany hoe, amin’ny fanabeazana ataon’ny mpanoratra amin’ny alalan’ny asa soratra, dia ny sokajin’olona rehetra no iantefany.
Manaraka izany, antananarivo no niantefan’ ny safidin’ny mpanoratra satria izy no mahafeno ny fepetra ilain’ny tantara, izany hoe, ahafahana maneho toe-javatra isan- karazany. Teo amin’ny lafiny toe-karena ohatra dia anisan’ny toerana niroboroboan’ny varotra teto ary toerana ifamezivezen’ny entana miditra sy mivoaka.
Rehefa samy lehibe izy efatra mianadahy, dia samy nanana ny lalana nizorany avy. Nisara-toerana noho ny asa aman’andraikitra sahanina sy ny fivelomana. Misy ny lasa any anindran- tany, ary misy ireo tavela eto antananarivo renivohitra. I soza marie yolande dia nisafidy ny hijanona eto andrenivohitra, satria eto no heveriny fa misy ny mahasoa azy. Eto koa no ahafahany mivelatra eo amin’ny sehatry ny fanoratana, satria eto avokoa ireo namany mpiara-manoratra aminy. Na izany aza anefa, dia mifandray tsy tapaka izy efatra mianadahy ireo, ary tsy mifanary amin’ny sarotra, na dia zarazarain’ny toerana aza. Tsy nataon’izy ireo hampisara-bazana azy ny nahalasa ireo ray aman- dreniny, fa vao mainka aza nahatsapany fa tena ilaina eo amin’ny fiainana ny firaisan-kina, indrindra fa eo amin’ny mpiray tampo.
Alohan’ny hiatrehana fampianarana alohan’ny hiatrehana fampianarana dia misy dingana tsy maintsy lalovana. Eo aloha ny fiomanana lavitra ezaka, dia ny fiofanana eny amin’ny sekoly voatokana ho an’izany. Mandritra izay no hanovozana ireo loharanom-pahalalana ambony hiaingana amin’ny fananganana ireo vontoatim-pahalalana ho an’ny mpianatra sy hahatonga ny mpampianatra tsy ho vahiny amin’ny tontolon’ny fampianarana. Eo ihany koa ny fanomanan-tena amin’ny fanangonana fahalalana momba ny teny. Mba hahafahana mampita izany fahalalana voaray izany dia ilaina ihany koa ny mahalala karazana fomba fampitam-pahalalana.
Rondro sy i lala, rahavavin i sahondra nanafina ny ditran i sahondra tamin ireo ray aman-dreniny. Rehefa solafaka anefa i sahondra, dia tsy mba nanana fahafahana izy ireo, fa voafehin ny didy jadon-dramavo sy radavida. Natahotra mantsy izy mivady sao ho lavo tahaka ny zokiny ihany koa izy mirahavavy. Nandrisika ireto zanany hiezaka amin ny fianarana izany. Nazoto nianatra, ary nanao izay hahafahany fanadinana i rondro mba hananany fahaleovan-tena. Nanampy miafina an i sahondra tamin ny fanohizany ny fianarany ihany koa izy ireo, ary afa-panadinana ny zokiny. Nanohy ny fianarany tany an-dafy kosa i rondro. Nampiharin i clarisse ratsifandrihamanana tamin ny zanany ny fitaizana kristianina; tsy navelany ihany koa ny literatiora sy ny fomba malagasy. Ireny mantsy no manefy ny toetra amam-pihetsika mendrika sy mahay miatrika ny zava- misy, indrindra ny fandrosoana. Tsy mba nitaiza an i sahondra sy i rondro ary i lala tamin ny maha malagasy kosa ramavo sy radavida, hany ka nania ny zanany.
Ohatra 2 ao aminrny tak. 106, ny fifandonanrny sivilizasiônina vahiny sy malagasy no lohahevitra. Sarina akondro no hita manaraka izay. Ny olombelona toy ny embokrakondro, raha manondro ny lanitra iray ihany , no soratra eo ambaniny. Miharihary fa tsy misy ifandraisany ireo roa ireo. Sary lah. 8 sarina akondro, in lovako t12, tak. 106
Matoa manoratra ny mpanoratra, dia tsy manoratra be fahatany izy akory, fa maro ny mpamaky tiany handray ny asa sorany. Ary misy ny fantina ataony ny amin’izay lohahevitra sy vontoatin’ilay asa soratra. Manamafy izany indrindra i sartre j. P. Raha milaza fa arakaraka ilay mpamaky kendreny hamaky ny asa sorany no isafidianan’ilay mpanoratra ny lohahevitra. 26 misandrahaka amin’ny endrika maro ny fisehoan’ny fitiavana ao amin’ny boky ilay fitia nosoratan’i ny eja. Noho izany, dia ny mpamaky rehetra no iantefan’io asa sorany io. Samy afaka mamaky ny asa sorany avokoa izay rehetra manam-pitiavana, satria efa samy manana ny tandrify azy avy. Nambarany rahateo fa voambolana tsotra, amin’ny ankapobeny, no ampiasainy rehefa manoratra. Ny tanjony amin’izany, dia ny mba hahatakaran’ny rehetra izay tiany hambara.
Ity farany na ny stylistique descriptive no fomba fandinika nampiasainay hiatrehana ny asa. Araka ny voalazan’ip. Guiraud4 dia misy fifandraisany akaiky ny fandrafetana fehezanteny amin’ny maha-hainteny azy sy ny fandrafetana hevitra araka ny literatiora. Manamafy izany ny voalazan’i siméon rajaona manao hoe ny fomba filazan-javatra dia maneho hevitra mihitsy eo amin’ny filalaovana ny teny 5 isan’ny boky ahitana ity haitsikera ity cressot m , le style et ses techniques p. U. F, paris 1989 marouzeau j , précis de stylistique française, masson et cie, paris 1969 rajaona s , zava-kanto vita amin’ny teny. Ed ambozontany, antananarivo mars 1994
Ny endriky ny fifanampiana sy fifanomezan-tanana eo an-toerana vokatry ny fanorenam-ponenan’ireo mpiavy azo zaraina ho roa raha ity lohahevitra ity eo amin ny fokontany. Voalohany, ny fifanampiana sy fifanomezan-tanana eo amin ireo samy mponina rehetra eo amin ny fokontany. Faharoa, ny fifanampiana sy fifanomezan-tanana eo amin ireo mpiavy samy mpiavy. Horesahina voalohany àry ny mety ho endrik izany eo amin ireo samy mponina eo amin ny fokontany vokatry ny fanorenam-ponenan ireo mpiavy. Araka ny resaka nataonay tamin ny filoham-pokontany, mizara ho roa hatrany ny mponina. Ireo mipetraka amin ny trano naorin ny fanjakana ary izay manana fari-piainana antonony. Misy ihany koa ireo manan-katao, amin ny ankapobeny, izay mpiavy ny ankabeazany dia lazaina fa, somary malaindaina amin izay resaka fifanampiana sy fifanomezan-tanana izay, satria rehefa mampiantso fivoriana ny fokontany dia ny mpanampy ao an-trano no alefan izy ireo manatrika izany. Io mpanampy io anefa tsy manana hevitra firy akory, tsy mandray anjara amin izay ady hevitra misy eo fa manatrika fotsiny, avy eo izy manao tatitra amin ny mpampiasa azy, tatitra misy fiovana, misy ny hadino. Ny tanjona amin izay anefa dia tsy ilay fitondran-kevitra mandritra ny fivoriana ho fampandrosoana ny fokontany, fa fialana amin ny dina mety ho azo rehefa tsy manatrika fivoriana, na ihany koa tsy fahazoana taratasy rehefa misy ilany izany. Ireo sokajin olona manan-katao dia tsy manatrika izany mihitsy fa efa vonona amin ny fandoavana dina. Ankoatra ny fivoriana àry dia misy ihany koa ireo asam-pokonolona. Ohatra amin izany ny
Ny rima mifaningotra, dia fitoviam-peo manomboka eo amin’ny zana-peo mitondra ny ngadona farany amin’ny andalana roa tsy mifanaraka misy andalana iray eo afovoany ahatarafana ny fampiasan’ny mpanoratra io rima io ny eo amin’ny faharavam- pitiavana. Manoloana ny fandaozan’ilay tiana, dia sarotra ho an’ilay nilaozana ny hanaisotra ny fony izay efa tena niorim-paka tanteraka taminy. Araka izany, dia manamafy hatrany izy, fa tsy misy hahasitrana ny ratram-pony afa tsy ilay olon-tiany nandao azy ihany. Anehoan’i ny eja izany no nampiasany ny rima mifaningotra ao amin’ny teny mamy 131 v. A. Tak.25, and.2 132 v. Tak.35, and.4
Maro ny fomba fandinika azo anazavana ity tantara fandefa amin’ny onjam-peo ity. Ny fomba fandinika fampiasa amin’ny stylistique no niantefan’ny safidinay noho ny fahatsapana ny lanjan’io fomba fandinika io ary indrindra ihany koa ny fankafizana azy. Ny stylistique descriptive no entinay hanazavana izao asa fanadihadiana izao. Ny styilistique descriptive mantsy dia fomba fandinika mampifamatotra ny endrika sy ny hevitra ary anisan’ny manamora ny fanazavana ao anatin’ny fanadihadiana izany. Ary anisan’ny nalaza tamin’ny fampiasana azy ity ry i marozeau j. Sy ry i cohen j noho izany dia mino sy manantena izahay fa hiteraka fahaizana amam-pahalalana vaovao eo aminay indray izany safidy izany. 3. Ny vontoatin’ny asa fikarohana.
Andrin’ny fanabeazana araka ny unesco1, vondrona iray lehibe iraisam-pirenena misahana ny fanabeazana, dia mety ho azo trandrahana any an-dakilasy tokoa izy. Tsy azo hadinoina koa anefa fa mifanindran-dalana amin’izany ny fandaharam-pianaran’ny ambaratonga faharoa, sehatra izay heverina fa azo ampiharana ity asa fikarohana ity. Tokony tsy hifanalavitra tokoa mantsy ny tanjon’ny gazety sy izay vontoaty ary zava-kendren’izany fandaharam-pianarana izany raha heverina fa hampiasaina any am-pianarana tokoa izy.
Mpikambana. Ohatra ny fananan- tany tanety, tanimbary saro-drano, baiboho izay efa tsy nambolena intsony, satria tsy mamokatra, nisy koa ireo liana tamin’ireo tanjona samihafa nambara. Tsy vitsy ireo nisalasala ka nitana hatrany ny fomba fambolenanahazatra. Amin’ny ankapobeny, araka ny hevitr’ireo tekinisianina sy tantsaha vitsivitsy dia anisan’ny sakana ho azy ireo ka nahatonga ny fisalasalany na ny lafiny toe-tsaina, na ny lafiny toe-karena indrindra fa ny lafiny tekinika, satria misy ny fivoriana tsy maintsy atrehina, ny latsakemboka tsy maintsy aloa isam-bolana, ny fanatrehana ny atrikasa sy ny andrana, ny fanarahana ny tekinika nampianarina, ny tsy fananan-tany.
Karazana asa isan’ny mpianatra isan-jatony asa ataon’ny tsirairay 36 59,01 asan-tsokajy 25 40,98 loharano ny mpianatra kilasy voalohany 2q20 , tao amin’ny lycée technique et professionnel ampefiloha antananarivo, taom-pianarana 2018-2019
Araky ny efa voalaza dia noterena hivady razanajaza sy rasolo noho ny zava- nisy teo aminy. Satria, na nisy aza ny fotoana voalaza fa nampifankatia azy roa dia hita fa tsy naharitra izany, ary tsy tena fitiavana fa vokatry ny fahataitairana fotsiny ihany. Azo lazaina fa ny fianakaviana izany no namboatra ny fanambadiany fa tsy ny sitrapon’izy roa, hany ka tsy naharitra izany fitiavana izany fa mbola tsy namoa akory dia efa maty. Eo ihany ireo rehetra ireo fa tsy miala amin’ny fiainan’ny olombelona ihany koa ny fahafatesana, ary anisan’ny toe-javatra mety hosedrain’ny mpifankatia ny fisarahana amin’ny alalan’ny fahafatesana izay mahatonga fahoriana ho an’izay sisa velona. A2.1.5. Ny fahafatesana
Na dia ekena aza fa tsy feno sy tsy lavorary noho ny antony samihafa ity asa ity, dia antenaina fa mba hanampy ireo manana andraikitra amin’ny famolavolana fandaharam-pianarana mifanaraka amin’ny toetrandro, hanoro lalana ny mpampianatra amin’ny fampitany fahalalana, hanentana azy ireo hampifanaraka ny fampianarany amin’izay mahaliana ny mpianany araka ny taonany, ny talenta ananany, ny toetrany, ny fiaimpiainany andavanandro, ny fiarahamonina misy azy. Fanoitra hamelombelomana sy hanandratana ny maha malagasy manoloana ny fanatontoloana ity asa ity araka izany. Tari-dalana ihany anefa no nataonay. Mbola azo atao tsara ny manohy sy manatevina azy mba hifanaraka hatrany amin’izay takin’ny firenena.
Ka niraraka ho hanitra ny embona ela notrotroiko, moa tsy teny taminao no nanokatra ny molotro hanambara ilay fitia nampombain’ny fo natolotro? Teny tsotra mahalaza ny fitia sy ny alaheloko izay nirafitra ho tantaran’ny tsiambarambaranteloko, eny, ho’ aho, ry tenin-drazako, ry fiteny malagasiko, tsy nindrana aho fa ambiny aza ireto vita an-taratasiko!
Voalaza teo fa mifampiresaka eny ambony lampihazo ny mpisehatra, izany hoe mampiasa ny teny mba hifanakalozany hevitra na hifampitany hafatra izy. Ary satria ambaran’i benveniste fa ny lahateny dia teny raisin’ny olona miteny an-tanana 42, izany hoe ampiasainy araka izay ilany azy manokana, dia azo lazaina fa lahateny amin’ny heviny malalaka izany ny tantara tsangana. Famahavahana izany indrindra no antom- pisian’ity zana-pizarana ity. Hasongadina ao amin’ny alalan’ny fampitahana aloha ny mampiavaka ireo voambolana anondroana ny vokatry ny fitenenana ireo. Avy eo hojerena ny tsara ho fantatra mikasika ny sangy mahery araka ny fanao amin’ny haitenin-dahateny sy ny fikirakirana lahateny. 1.3.1. Ny voambolana anondroana ny vokatry ny fitenenana
Kabary tantara fandefa amin’ny onjam-peo ny atao hoe kabary , dia fampitan-kafatra amin’ny alalan’ny lahateny, atao amim-peo avo sy mafy eo anatrehan’ny olona maro, ravahana ohabolana, hainteny, tononkalo fohy, fomba fitenenana samihafa, natao hahaliana ny mpihaino. 43 mifanatrika araka izany ny mpiteny sy ny mpihaino ao amin’ny kabary. Nisy, ohatra, tamin’ny andron’andrianampoinimerina ny kabarin’izy roa ambin’ny folo lahy teo ambohimanga 44 natao ho an’ny mpihaino rehetra tsy an-kanavaka, na monina andrenivohitra, na monina ambanivohitra ny tantara fandefa amin’ny onjam-peo. Izany no antony tsy maintsy hitandreman’ny mpanoratra tsara eo am-panoratana azy. Azo antoka mantsy, fa tsy hitovy ny taona, ny fahaizana amam-pahalalana, ny saranga, ary ny fironana misy ny mpihaino tsirairay. Ahitana lamina ao amin’ny kabary. Rehefa tapitra tsara ny teny ataon’ny iray vao mandray anjara fitenenana ny iray, raha toa ka ilaina izany. Mety ahitana fanapahan-teny ao amin’ny tantara. Arakaraka ny resaka sy ny fifandraisana misy eo amin’ireo mpandray anjara no mety ho mahatonga izany, na tsia. Hoy rahajarizafy fitarihana olona no kabary na lahateny tsy hampiaiky ny saina fotsiny, fa tsy dia ahitana sarin-teny be dia be ao amin’ny tantara fandefa amin’ny onjam-peo raha mitaha amin’ny kabary.
Ohattra fàfy ana fafàzana mikisaka makao amin ny fanita-pototeny -az- ny tsindry; tèfy ina teféna. Mifanitsaka eto ny zanafeo faran ny fototeny sy ny tovana ka ao no misy ny tsindry. Màty a matésa; baby ina babena. Mifindra ao aloha ny tsindry amin ireo teny ireo sy ny mitovy karazakna aminy.
Nanao fifidianana diakona tao amin’ny fiangonana nentin’i pasitera. Efa tao anatin’ny fifidianana vao nisoratra anarana rajao ary nanao amboletra ny ho fidiana. Tsy lany anefa izy avy eo ka i pasitera indray no nozoniny ka lasa nifindra tany amin’ny sekta izy. Nifampiresaka i nasolo sy i johary fa mila arahi-maso ny momba ny fahasalaman’i landy any am-ponja. Nanomana ny diany ho any an-dafy randenja. Nampisehoany an-drajao ny taratasin’ny orinasa. Niketriketrika indray ny atin-dohan-drajao mba hahazoana io taratasy io. Nosoloin-drandrenja gazety anefa io avy eo. Voarain- drajao tokoa ilay valopy nisy azy ary nentiny nandroahana an-dralay. Indrisy anefa fa gazety no tao ka niala maina izy. Tonga teny amin’ny polyclinique i landy. Nandositra avy eo ka saika ho any an-dafy. Tsy hitany anefa i johary ka lasa izy niverina tany am-ponja indray. Vao vita ny tetik’i nasolo sy i johary ny amin’ny famoahana an’i landy dia nanjavona tsy nisy nahita izay nalehan’i johary. Nimpenimpenina nitady azy ny fianankaviana manontolo. Tsy lasa tany an-dafy randrenja satria notorian’i mariane. Fantatry randrenja mantsy fa tsy zanany i johary ka izay no saika andosirany any an-dafy. Nosamborin’ny